CELEX: 62010CA0510
Language: hu
Date: 2012-04-26 00:00:00
Title: C-510/10. sz. ügy: A Bíróság (harmadik tanács) 2012. április 26-i ítélete (az Østre Landsret (Dánia) előzetes döntéshozatal iránti kérelme) — DR, TV2 Danmark A/S kontra NCB-Norfdisk Copyright Bureau (Jogszabályok közelítése — Szerzői jog és szomszédos jogok — 2001/29/EK irányelv — Az 5. cikk (2) bekezdésének d) pontja — A művek nyilvánossághoz közvetítésének joga — A többszörözési jog alóli kivétel — A műveknek a műsorsugárzó szervezetek által saját eszközeikkel, saját műsoraik számára készített ideiglenes rögzítései — Harmadik személy eszközeivel készített rögzítés — A műsorsugárzó szervezeteknek a harmadik személy cselekményeivel és mulasztásaival okozott valamennyi kár megtérítésére vonatkozó kötelezettsége)

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/8
            
         A Bíróság (harmadik tanács) 2012. április 26-i ítélete (az Østre Landsret (Dánia) előzetes döntéshozatal iránti kérelme) — DR, TV2 Danmark A/S kontra NCB-Norfdisk Copyright Bureau
   (C-510/10. sz. ügy) (1)
   
   (Jogszabályok közelítése - Szerzői jog és szomszédos jogok - 2001/29/EK irányelv - Az 5. cikk (2) bekezdésének d) pontja - A művek nyilvánossághoz közvetítésének joga - A többszörözési jog alóli kivétel - A műveknek a műsorsugárzó szervezetek által saját eszközeikkel, saját műsoraik számára készített ideiglenes rögzítései - Harmadik személy eszközeivel készített rögzítés - A műsorsugárzó szervezeteknek a harmadik személy cselekményeivel és mulasztásaival okozott valamennyi kár megtérítésére vonatkozó kötelezettsége)
   2012/C 174/10
   Az eljárás nyelve: dán
   
      A kérdést előterjesztő bíróság
   
   Østre Landsret
   
      Az alapeljárás felei
   
   
      Felperesek: DR, TV2 Danmark A/S
   
      Alperes: NCB-Norfdisk Copyright Bureau
   
      Tárgy
   
   Előzetes döntéshozatal iránti kérelem — Østre Landsret — Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv (HL L 167., 10. o.; magyar nyelvű különkiadás 17. fejezet, 1. kötet, 230. o.) 5. cikke (2) bekezdése d) pontjának értelmezése — Többszörözési jogra vonatkozó kivételben való részesülés feltételei — Művek műsorsugárzó szervezetek által saját eszközeikkel, saját műsoraik számára készített ideiglenes rögzítései — Műsorsugárzó szervezet által külső és független műsorgyártó cégektől megrendelt felvételek azon célból, hogy azok saját műsoraik keretében sugárzásra kerüljenek.
   
      Rendelkező rész
   
   
               1.
            
            
               Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv 5. cikke (2) bekezdésének d) pontjában foglalt „saját eszközeikkel” kifejezést az uniós jog keretében, önállóan és egységesen kell értelmezni.
            
         
               2.
            
            
               A 2001/29 irányelv 5. cikke (2) bekezdésének d) pontját az irányelv (41) preambulumbekezdésével összefüggésben úgy kell értelmezni, hogy bármely, a műsorsugárzó szervezet nevében vagy annak felelőssége alatt eljáró személy eszköze is a műsorsugárzó szervezet saját eszközének minősül.
            
         
               3.
            
            
               Annak megállapításához, hogy egy műsorsugárzó szervezet által saját műsorai számára, harmadik személy eszközeivel készített rögzítés a 2001/29 irányelv 5. cikke (2) bekezdésének d) pontjában az ideiglenes rögzítésekre vonatkozóan meghatározott kivétel hatálya alá tartozik-e, a nemzeti bíróságnak azt kell megítélnie, hogy az alapjogvita körülményei között ez a személy konkrétan a műsorsugárzó szervezet „nevében”, vagy legalábbis annak „felelőssége alatt” eljáró személynek tekinthető-e. Ez utóbbi tekintetben lényeges, hogy külső jogviszonyokban — különösen a művük jogosulatlan rögzítésével veszélyeztetett szerzőkkel szemben — a műsorsugárzó szervezet ugyanolyan kártérítési felelősséggel tartozik a harmadik személynek — például jogilag független külső televíziós műsorgyártó cégeknek — a szóban forgó rögzítéssel összefüggő cselekményeivel és mulasztásaival okozott károkért, mintha maga a műsorsugárzó szervezet járt volna el és mulasztott volna.
            
         
      (1)  HL C 346., 2010.12.18.